Metropolitan Opera

„Metropolitan Opera“ – operos rūmai, įsikūrę Brodvėjuje, Linkolno centre, esančiame Aukštutiniame Vestsaide, viename iš Manhatano kvartalų, Niujorke.

Istorija 

Operos teatras Niujorke, JAV. Įkurtas 1883 metų spalio 22 dieną. Nauji teatro rūmai atidaryti 1966 metais, Linkolno centre. Teatro salėje yra 3788 sėdimos ir 200 stovimų vietų. Teatras turi nuolatinį 140 žmonių orkestrą ir 80 žmonių chorą. Sezono trukmė – 30 savaičių. Vidutiniškai per sezoną parodoma 230 spektaklių. 1976-2016 m. teatro muzikos vadovas – James Levine. Pirmasis spektaklis įvyko 1883 metais, spalio 22 dieną – Š. Guno „Faustas“.  

Po pirmojo nesėkmingo sezono (vadovaujant M. Abbey, vienam žymiausių teatrų prodiuserių, teatras patyrė 500 000 dol. nuostolį) buvo patvirtintas vokiškos operos sezonas, kuris, dėl R. Vagnerio kūrybos populiarumo tiek Europoje, tiek JAV buvo 7 metus iš eilės pakartotas. 1885-1891 m. teatre įvyko visų 13 R. Vagnerio operų premjeros (5 jų pirmą kartą buvo pastatytos Amerikoje, vyriausiasis dirigentas A. Siedle'is), net Dž. Verdžio "Trubadūras" ir "Aida" buvo pastatyti vokiškai. Teatre pasirodė žymūs dainininkai L. Lehmann, M. Brandt, A. Materna, A. Niemannas. Išsekus publikos dėmesiui, naujas teatro valdytojas M. Abbey impresarijumi 1891m. paskyrė iš Čekijos kilusį M. Grau (dirbo 1891-1903m.). Šis parengė sezoną, paremtą išimtinai (iki 1896 m.) prancūzų ir italų kūriniais bei naujų įžymių dainininkų E. Eames, E. de Reszke's, E. Albani, J. Lassalle'io pasirodymu. Greta jų per M. Grau vadovavimo laikotarpį dainavo žymūs dainininkai, tarp jų - L. Nordica, E. Calve, Z. De Lussan, V. Maurelis, G. Russitano, N. Melba, S. Scalchi, P. Planconas. Dėl M. Abbey mirties 1897-1898 m. teatras neveikė.

1903 m. buvo sudaryta 13 direktorių taryba, kuri subūrė naują kūrybinę grupę, vadovaujamą H. Conriedo. Jis tęsė vokiško repertuaro tradiciją, kurios svarbiais akcentais tapo E. Caruso (1903 m.), F. Šaliapino (Mefistofelio vaidmuo, 1907 m.), dirigento G. Mahlerio (R. Vagnerio "Tirstanas ir Izolda", premjera 1908 m.) pasirodymai. Teatro vadybininku paskyrus G. Gatti-Casazza (vadovavo 1908-1935 m., nuo 1910 m. generalinis vadybininkas) įsigalėjo tradicija statyti operas jų kūrėjų kalba. Teatro vyriausiais dirigentais buvo G. Mahleris (1907-1909 m.), A. Toscanini (1908-1915 m.), A. Hertzas (1902-1915 m.), A. Bodanzky (1915-1939 m.), T. Serafinas (1924-1934 m.) Per sezoną (24 savaitės) buvo rodomi 48 skirtingi veikalai. 1910 m. įvyko Dž. Pučinio op. "Mergina iš vakarų" bei E. Humperdincko "Karliaus vaikai" pasaulinės premjeros. Teatras žengė kartu su operos žanro plėtra Italijoje, tuo pat metu statė ir amerikiečių operas, tarp jų H. Parkerio "Mona" (1912 m.), D. Tayloro "Peter Ibsen" (1931 m.) Teatro klestėjimo laikotarpis nutrūko dėl 1929 m. prasidėjusios pasaulinės ekonominės krizės. Atsistatydinus G. Gatti-Casazza'i jį pakeitė dainininkas H. Witherspoonas, šį tais pačiais metais Kanados tenoras, buvęs Čikagos operos direktorius E. Johnsonas (vadovavo 1935-1950 m.).  

1935 m. A. Belmont įkūrė teatro gildiją - paramos organizaciją, kurios nariais JAV tapo apie 100 000 rėmėjų. Finansiškai teatrą parėmė Juilliardo fondas, Carnegie korporacija. Teatro veikloje atsirado mokinių rengimo programos. XX a. 4 dešimtmetyje ir 5 dešimtmečio pradžioje, repertuare vyravo italų opera, buvo tęsiama R. Vagnerio kūrinių pastatymo tradicija, mažiau buvo prancūziškų operų. Generaliniu teatro vadybininku tapus austrų impresarijumi, pirmajam Edinburgo festivalio direktoriui R. Bingui (vadovavo 1950-1972 m.) prasidėjo teatro rekonstrukcija. 1952 m. įkurta nacionalinė teatro taryba - nacionalinė organizacija, padedanti rinkti lėšas. 1966 m. teatras persikėlė į naujas patalpas Linkolno centre.  

Nors repertuaras ir toliau liko konservatyvus (vyrauja V. Europos klasikinės operos), buvo pastatyta ir JAV kompozitorių operų, tarp jų - S. Barberio "Vanessa" (1958 m.), G. C. Menotti "Paskutinis laukinis", 1964 m. M. Levy "Rytas virsta elektra". 1972 m. pasikeitė tearo valdymas - buvo atskirtos teatro administravimo ir meninės funkcijos. 1972-1975 m. teatro vadybininku buvo S. Chapinas, 1975-1985 m. A. Blissas, 1986-1989 m. J. Volpe'as. Meninei teatro veiklai 1976-2016 metais vadovavo 1975 m. muzikos direktoriumi paskirtas J. Levine'as. 

Teatras ir toliau išlaiko tarptautinės scenos statusą. Teatre vyksta didelio masto koncertai, iš kurių žinomiausi – 1973 metų koncertas, skirtas ilgamečiam teatro vadovui R. Bingui, 1983 metais įvykęs grandiozinis teatro 100-mečio jubiliejus, o 1996 metų balandį, teatrą net 8 valandas drebinęs maestro J. Levine'o 25-mečio teatre koncertas. 2017-ųjų gegužės 7-ąją teatre įvyks grandiozinis koncertas, skirtas paminėti teatro pastato atidarymo Linkolno centre 50-metį.

2016 m. birželio 3d. paskelbta, jog naujuoju muzikos vadovu tapo dirigentas iš Kanados Yannick Nezet-Seguin.

2020 m. kovo 11 d. buvo parodytas paskutinis spektaklis prie prasidedant Covid-19 pandemijai. 2020-04-25 teatras surengė virtualų gala koncertą iš namų, kuriame pasirodė daugybė žymiausių pasaulio solistų, teatro choras bei orkestras.

2020-2021 m. sezonas neįvyko dėl koronaviruso krizės.

James'as Levine'as - muzikos vadovas 1976-2016 m. 
J. Levine'as, kuris teatre užėmė muzikos vadovo pareigas 40 metų, 2015-2016 m. sezono pabaigoje išėjo į pensiją dėl sveikatos problemų. 72 metų J. Levine'as, kuris dirigavo 2551 spektaklį, po sezono tapo šio prestižinio teatro muzikos vadovu emeritu. J. Levine'as pastaraisiais metais sirgo diabetu, Parkinsono liga. 2011 metais jam atlikta itin sudėtinga stuburo operacija, po kurios 2013 m. grįžęs į sceną maestro dirigavo jam specialiai sukonstruotoje kėdėje. J. Levine'o išėjimu baigėsi ištisa teatro era. Jis buvo sąsaja tarp šio operos teatro dabarties ir klestėjimo 8-ajame ir 9-ajame dešimtmečiuose, kai švietė tokios žvaigždės kaip Leontyne Pryce ir Joan Sutherland. 

J. Levine'as diriguodavo per garsiųjų „Trijų tenorų“ pasirodymus, kuriais XX a. 9-ajame ir 10-ajame dešimtmečiuose buvo populiarinama opera. Tos gastrolės su Luciano Pavarotti, Jose Carreras ir Placido Domingo priartino operą prie plačiosios publikos ir iškėlė ją į tokias didžiules arenas kaip Vemblio stadionas Londone ir „Dodger“ stadionas Los Andžele.

2017 m. po kilusio seksualinio priekabiavimo skandalo dirigentas buvo atleistas iš pareigų. Laimėjus teismą dėl neišmokėtos kompensacijos 2020 m. vasarą teatras dirigentui sumokėjo 3,8 mln. JAV dolerių kompensaciją ir atlygino žalą. Buvo pasirašytas susitarimas, jog J. Levine'as nebereikš pretenzijų ir niekuomet nebegrįš į teatrą.

Live in HD sezonas 
Teatras nuo 2006 metų gruodžio 31 dienos transliuoja savo spektaklius kine. 

2006/2007 m.

V. A. Mocartas – „Užburtoji fleita“ ; P. Čaikovskis - „Eugenijus Oneginas“

V. Bielinis – „Puritonai“ ; Dž. Rosinis – „Sevilijos kirpėjas“

T. Dun’as – „Pirmasis imperatorius“ ; Dž. Pučinis – „Triptikas“ (Apsiaustas, Sesuo Andželika, Džanis Skikis)

2007/2008 m.

Š. Guno - „Romeo ir Džuljeta“  ; B. Britenas - „Peteris Graimas“

E. Humperdingas - „Jonukas ir Grytutė“ ; R. Vagneris - „Tristanas ir Izolda“

Dž. Verdis - „Makbetas“ ; Dž. Pučinis – „Bohema“

Dž. Pučinis – „Manon Lesko“ ; G. Donicetis – „Pulko duktė“

2008/2009 m.

R. Štrausas – „Salomėja“  ; Ch. W. Glukas – „Orfėjas ir Euridikė“

J. Adamsas – „Atominis daktaras“  ; G. Donicetis – „Liučija di Lamermur“

H. Berliozas – „Fausto pasmerkimas“ ; Dž. Pučinis – „Madam Baterflai“

Ž. Masnė – „Šventoji“  ; V. Bielinis – „Sonambulė“

Dž. Pučinis – „Kregždutė“  ; Dž. Rosinis – „Pelenė“

2009/2010 m.

Dž. Pučinis – „Toska“  ; Ž. Ofenbachas – „Hofmano pasakos“  ; Dž. Verdis – „Simonas Bokanegra“

Dž. Verdis – „Aida“  ; R. Štrausas – „Rožės kavalierius“  ; A. Thomas’as – „Hamletas“

Dž. Pučinis – „Turandot“  ; Ž. Bizė – „Karmen“  ; Dž. Rosinis – „Armidė“

2010/2011 m.

R. Vagneris – „Reino auksas“ ; Ch. W. Glukas – „Ifigenija Tauridėje“

M. Musorgskis – „Borisas Godunovas“  ; G. Donicetis – „Liučija di Lamermur“

G. Donicetis – „Don Paskualė“  ; Dž. Rosinis – „Grafas Ory“

Dž. Verdis - „Don Karlas“  ; R. Štrausas – „Kapričio“

Dž. Pučinis – „Mergina iš vakarų“  ; Dž. Verdis – „Trubadūras“

J. Adamsas – „Niksonas Kinijoje“ ; R. Vagneris – „Valkirija“

2011/2012 m.

G. Donicetis – „Ana Bolena“  ; G. F. Hendelis – „Rodelinda“  ; R. Vagneris – „Dievų žūtis“

V. A. Mocartas – „Don Žuanas“  ; Š. Guno – „Faustas“  ; Dž. Verdis – „Ernanis“

R. Vagneris – „Zygfrydas“  ; G. F. Hendelis/A. Vivaldis/J. P. Rameau – „Užkerėtoji sala“  ; Ž. Masnė – „Manon“

Ph. Glass – „Satyagraha“  ; Dž. Verdis – „Traviata“

2012/2013m .

G. Donicetis – „Meilės eliksyras“  ; H. Berliozas – „Trojėnai“

Dž. Verdis – „Otelas“  ; G. Donicetis – „Marija Stuart“

T. Ades’as – „Audra“  ; Dž. Verdis – „Rigoletas“

V. A. Mocartas – „Tito gailestingumas“  ; R. Vagneris - „Parsifalis“

Dž. Verdis – „Kaukių balius“  ; R. Zandonai – „Frančeska da Rimini“

Dž. Verdis – „Aida“  ; G. F. Hendelis - „Julijus Cezaris“

2013/2014 m.

P. Čaikovskis – „Eugenijus Oneginas“  ; A. Borodinas – „Kunigaikštis Igoris“

D. Šostakovičius – „Nosis“  ; Ž. Masnė – „Verteris“

Dž. Pučinis – „Toska“  ; Dž. Pučinis – „Bohema“

Dž. Verdis – „Falstafas“  ; V. A. Mocartas - „Visos jos tokios“

A. Dvoržakas – „Undinė“  ; Dž. Rosinis – „Pelenė“

2014/2015 m.

Dž. Verdis – „Makbetas“  ; F. Leharas – „Linksmoji našlė“

V. A. Mocartas – „Figaro vedybos“  ; Ž. Ofenbachas - „Hofmano pasakos“

Ž. Bizė – „Karmen“  ; P. Čaikovskis – „Jolanta“/B. Bartokas – „Mėlynbarzdžio pilis“

Dž. Rosinis – „Sevilijos kirpėjas“  ; Dž. Rosinis – „Ežero mergelė“

R. Vagneris – „Niurnbergo meisterzingeriai“ ; P. Maskanjo – „Kaimo garbė“/R. Leonkavalis – „Pajacai“

2015/2016 m.

Dž. Verdis - "Trubadūras" ; Dž. Verdis - "Otelas"

R. Vagneris - "Tanhoizeris" ; A. Berg'as - "Lulu"

Ž. Bizė - "Perlų žvejai" ; Dž. Pučinis - "Turandot"

Dž. Pučinis - "Manon Lesko" ; Dž. Pučinis - "Madam Baterflai"

G. Donicetis - "Robertas Deverua" ; R. Štrausas - "Elektra"

2016/2017 m.

R. Vagneris - "Tristanas ir Izolda"; K. Saariaho - "Tolimoji meilė"

Dž. Verdis - "Nabukas"; Š. Guno - "Romeo ir Džuljeta"

A. Dvoržakas - "Undinė"; Dž. Verdis - "Traviata"

V. A. Mocartas - "Idomenėjas"; P. Čaikovskis - "Eugenijus Oneginas"

R. Štrausas - "Rožės kavalierius"

2017/2018 m.

V. Belini - "Norma"; V. A. Mocartas "Užburtoji fleita"

T. Adesas - "Sunaikintas angelas"; Dž. Pučinis - "Toska";

G. Donicetis - "Meilės eliksyras"; Dž. Pučinis - "Bohema"

Dž. Rosinis - "Semiramidė"; V.A. Mocartas - "Visos jos tokios"

Dž. Verdis - "Luiza Miler"; Ž. Masnė - "Pelenė"

2018/2019 m.

Dž. Verdis - "Aida"; K. Sent-Sansas - "Samsonas ir Dalila";

Dž. Pučinis - "Mergelė iš Vakarų"; N. Mukhly - "Marni"

Dž. Verdis - "Traviata"; F. Cilea - "Adriana Lecouvreur"

Ž. Bizė - "Karmen"; G. Donicetis - "Pulko duktė"

R. Vagneris - "Valkirija"; F. Poulenc - "Karmeličių dialogai"

2019/2020 m.

Dž. Pučinis - "Turandot"; Ž. Masnė - "Manon";

Dž. Pučinis - "Madam Baterflai"; Ph. Glass - "Echnatonas";

A. Berg - "Vocekas"; Dž. Geršvinas - "Porgis ir Besė";

G. F. Hendelis - "Agripina"; R. Vagneris - "Skrajojantis olandas" (Atšauktas dėl COVID-19 pandemijos);

Dž. Pučinis - "Toska" (Atšaukta dėl COVID-19 pandemijos); G. Donizetti - "Marija Stuart" (Atšaukta dėl COVID-19 pandemijos)

2020/2021 m. (ATŠAUKTAS VISAS SEZONAS)

Dž. Verdis - "Aida"; Dž. Verdis - "Trubadūras";

L. van Bethovenas - "Fidelio"; V. A. Mocartas - "Užburtoji fleita";

Š. Guno - "Romeo ir Džuljeta"; V. A. Mocartas - "Don Žuanas";

J. Heggie - "Vaikštantis numirėlis"; R. Štrausas - "Moteris be šešėlio";

Dž. Verdis - "Nabukas"; V. Belinis - "Piratai"

2021/2022 m.

M. Musorgskis - "Borisas Godunovas"; T. Blanchard - "Ugnis, įsirėžusi mano kauluose";

M. Aucoin - "Euridikė"; Ž. Masnė - "Pelenė" (kalėdinė versija);

Dž. Verdis - "Rigoletas"; R. Štrausas - "Ariadnė Nakse";

Dž. Verdis - "Don Karlas"; Dž. Pučinis - "Turandot";

G. Donicetis - "Liučija di Lamermur"; B. Dean - "Hamletas".

2022/2023 m.

L. Cherubini - "Medėja"; Dž. Verdis - "Traviata"; K. Puts - "Valandos";

U. Giordano - "Fedora"; R. Vagneris - "Lohengrinas"; Dž. Verdis - "Falstafas";

R. Štrausas - "Rožės kavalierius"; T. Blanchard - "Čempionas"; V. A. Mocartas - "Don Žuanas";

V. A. Mocartas - "Užburtoji fleita".

Repertuaras 

Teatro repertuaras nuolat kinta. Kasmet rodomi spektakliai nekartojami kelerius metus, yra tokių, kurie nerodomi daugiau kaip 20 metų. Tačiau kai kurie spektakliai dėl savo meninės vertės ir populiarumo rodomi nuo pat premjeros, 30 ir daugiau metų kiekviename sezone po daugiau nei 15 kartų, kaip Dž. Pučini "Bohema" pastatyta italų režisieriaus F. Zeffirelli 1981 metais. Teatro repertuarą sudaro dviejų kategorijų spektakliai - premjera - kuomet spektaklis per visą teatro istoriją rodomas pirmąjį kartą, ir naujas pastatymas - kada senas spektaklis neberodomas ir po kelių ar keliolikos metų pertraukos to paties veikalo imasi nauja kūrybinė grupė.

2007/2008 m. sezonas:

G. Donicetis - "Liučija di Lamermur" (naujas pastatymas); Š. Guno - "Romeo ir Džuljeta"; Dž. Verdis - "Aida"; V. A. Mocartas - "Figaro vedybos"; Dž. Pučinis - "Madam Baterflai" (bendras pastatymas kartu su Lietuvos nacionaliniu operos ir baleto teatru); Dž. Verdis - "Makbetas" (naujas pastatymas); V. A. Mocartas - "Užburtoji fleita"; Dž. Verdis - "Traviata"; V. Bielinis - "Norma"; Ch. W. Gliukas - "Ifigenija Tauridėje" (naujas pastatymas); S. Prokofjevas - "Karas ir taika"; Dž. Verdis - "Kaukių balius"; E. Humperdingas - "Jonukas ir Grytutė" (naujas pastatymas); Dž. Rosinis - "Sevilijos kirpėjas"; R. Vagneris - "Valkirija"; Dž. Pučinis - "Manon Lesko"; Ž. Bizė - "Karmen"; Dž. Verdis - "Otelas"; B. Britenas - "Peter Grimes" (naujas pastatymas); R. Vagneris - "Tristanas ir Izolda"; Dž. Verdis - "Ernani"; S. Prokofjevas - "Lošėjas"; Dž. Pučinis - "Bohema"; Ph. Glass'as - "Satyagraha" (premjera); G. Donicetis - "Pulko duktė" (naujas pastatymas); V. A. Mocartas - "Pagrobimas iš Seralio"; V. A. Mocartas - "Tito gailestingumas"; T. Dun - "Pirmasis imperatorius".

2008/2009 m. sezonas:

R. Štrausas - "Salomėja"; A. Pončielis - "Džokonda"; V. A. Mocartas - "Don Žuanas"; G. Donicetis - "Liučija di Lamermur"; Dž. Adamsas - "Daktaras bomba" (premjera); Dž. Verdis - "Traviata"; Dž. Pučinis - "Madam Baterflai"; H. Berliozas - "Fausto pasmerkimas" (naujas pastatymas); P. Čaikovskis - "Pikų dama"; R. Vagneris - "Tristanas ir Izolda"; Ž. Masnė - "Šventoji" (naujas pastatymas); Dž. Pučinis - "Bohema"; V. A. Mocartas - "Užburtoji fleita"; Dž. Pučinis - "Kregždutė" (naujas pastatymas); Ch. W. Gliukas - "Orfėjas ir Euridikė"; Dž. Verdis - "Rigoletas"; P. Čaikovskis - "Eugenijus Oneginas"; A. Cilea - "Adriana Lecouvreur"; Dž. Verdis - "Trubadūras" (naujas pastatymas); V. Bielinis - "Sonambulė" (naujas pastatymas); A. Dvoržakas - "Undinė"; P. Maskanjo - "Kaimo garbė"; R. Leonkavalo - "Pajacai"; G. Donicetis - "Meilės eliksyras"; R. Vagneris - "Valkirija"; R. Vagneris - "Zygfridas"; R. Vagneris - "Dievų žūtis"; Dž. Rosinis - "Pelenė".

2009/2010 m. sezonas:

Dž. Pučinis - "Toska" (naujas pastatymas); V. A. Mocartas - "Figaro vedybos"; V. A. Mocartas - "Užburtoji fleita"; Dž. Verdis - "Aida"; Dž. Rosinis - "Sevilijos kirpėjas"; R. Štrausas - "Rožės kavalierius"; H. Berliozas - "Fausto pasmerkimas"; Dž. Pučinis - "Turandot"; L. Janačekas - "Iš namų į mirtį" (premjera); Dž. Pučinis - "Triptikas" (Apsiaustas, Sesuo Andželika, Džanis Skikis); Ž. Ofenbachas - "Hofmano pasakos" (naujas pastatymas); R. Štrausas - "Elektra"; E. Humperdingas - "Jonukas ir Grytutė"; Ž. Bizė - "Karmen" (naujas pastatymas); Dž. Verdis - "Stifelijus"; Dž. Verdis - "Simonas Bokanegra"; R. Štrausas - "Ariadnė iš Nakso"; G. Donicetis - "Pulko duktė"; Dž. Pučinis - "Bohema"; Dž. Verdis - "Atila" (premjera); D. Šostakovičius - "Nosis" (premjera); A. Thomas - "Hamletas" (naujas pastatymas); Dž. Verdis - "Traviata"; Dž. Rosinis - "Armidė" (premjera); R. Vagneris - "Skrajojantis Olandas"; A. Berg'as - "Lulu".

2010/2011 m. sezonas:

R. Vagneris - "Reino auksas" (naujas pastatymas); Ž. Ofenbachas - "Hofmano pasakos"; Dž. Verdis - "Rigoletas"; M. Musorgskis - "Borisas Godunovas" (naujas pastatymas); Dž. Pučinis - "Bohema"; Dž. Verdis - "Trubadūras"; G. Donicetis - "Don Paskualė"; Ž. Bizė - "Karmen"; V. A. Mocartas - "Visos jos tokios"; Dž. Verdis - "Don Karlas" (naujas pastatymas); Dž. Pučinis - "Mergina iš vakarų"; K. Debiusi - "Pelėjas ir Melisanda"; V. A. Mocartas - "Užburtoji fleita"; Dž. Verdis - "Traviata" (naujas pastatymas); Dž. Pučinis - "Toska"; Dž. Verdis - "Simonas Bokanegra"; Dž. Adams'as - "Niksonas Kinijoje" (premjera); Ch. W. Gliukas - "Ifigenija Tauridėje"; Dž. Rosinis - "Armidė"; G. Donicetis - "Liučija di Lamermur"; Š. Guno - "Romeo ir Džuljeta"; P. Čaikovskis - "Pikų dama"; Dž. Rosinis - "Grafas Ory" (premjera); R. Štrausas - "Kapričio"; A. Berg'as - "Voicekas"; R. Vagneris - "Valkirija" (naujas pastatymas); Ch. W. Gliukas - "Orfėjas ir Euridikė"; R. Štrausas - "Ariadnė iš Nakso".

2011/2012 m. sezonas:

G. Donicetis - "Ana Bolein" (premjera); Dž. Verdis - "Nabukas"; Dž. Rosinis - "Sevilijos kirpėjas"; V. A. Mocartas - "Don Žuanas" (naujas pastatymas); R. Vagneris - "Zygfridas" (naujas pastatymas); Ph. Glass'as - "Satyagraha"; G. F. Hendelis - "Rodelinda"; Dž. Pučinis - "Bohema"; Š. Guno - "Faustas" (naujas pastatymas); Dž. Pučinis - "Madam Baterflai"; G. Donicetis - "Pulko duktė"; E. Humperdingas - "Jonukas ir Grytutė"; Keli kompozitoriai (barokinė fantazija) - "Užkerėtoji sala" (premjera); Dž. Pučinis - "Toska"; R. Vagneris - "Dievų žūtis" (naujas pastatymas); Dž. Verdis - "Ernani"; Dž. Verdis - "Aida"; M. Musorgskis - "Chovanščina"; G. Donicetis - "Meilės eliksyras"; Dž. Verdis - "Makbetas"; Ž. Masnė - "Manon" (naujas pastatymas); R. Vagneris - "Reino auksas"; Dž. Verdis - "Traviata"; R. Vagneris - "Valkirija"; L. Janačekas - "Makropulos byla"; B. Britenas - "Bilis Budas".

2012/2013 m. sezonas:

G. Donicetis - "Meilės eliksyras" (naujas pastatymas); Dž. Pučinis - "Turandot"; Ž. Bizė - "Karmen"; Dž. Verdis - "Trubadūras"; Dž. Verdis - "Otelas"; T. Ades'as - "Audra"; V. A. Mocartas - "Figaro vedybos"; Dž. Verdis - "Kaukių balius" (naujas pastatymas); V. A. Mocartas - "Tito gailestingumas"; Dž. Verdis - "Aida"; V. A. Mocartas - "Don Žuanas"; H. Berliozas - "Trojėnai"; Dž. Rosinis - "Sevilijos kirpėjas"; G. Donicetis - "Marija Stuart" (premjera); Dž. Pučinis - "Kregždutė"; Dž. Rosinis - "Grafas Ory"; Dž. Verdis - "Rigoletas" (naujas pastatymas); R. Vagneris - "Parsifalis" (naujas pastatymas); Dž. Verdis - "Don Karlas"; F. Zandonai - "Frančeska da Rimini"; Š. Guno - "Faustas"; Dž. Verdis - "Traviata"; G. F. Hendelis - "Julijus Cezaris" (premjera); R. Vagneris - "Reino auksas"; R. Vagneris - "Valkirija"; R. Vagneris - "Zygfridas"; R. Vagneris - "Dievų žūtis"; F. Poulencis - "Karmelitų dialogai".

2013/2014 m. sezonas:

P. Čaikovskis - "Eugenijus Oneginas" (naujas pastatymas); V. A. Mocartas - "Visos jos tokios"; D. Šostakovičius - "Nosis"; V. Bielinis - "Norma"; B. Britenas - "Vasarvidžio nakties sapnas"; N. Muhly - "Du berniukai" (premjera); Dž. Pučinis - "Toska"; R. Štrausas - "Moteris be šešėlio"; Dž. Verdis - "Rigoletas"; R. Štrausas - "Rožės kavalierius"; Dž. Verdis - "Falstafas" (naujas pastatymas); V. A. Mocartas - "Užburtoji fleita"; J. Štrausas - "Šikšnosparnis" (naujas pastatymas); G. Donicetis - "Meilės eliksyras"; Dž. Pučinis - "Bohema"; Dž. Pučinis - "Madam Baterflai"; A. Dvoržakas - "Undinė"; A. Borodinas - "Kunigaikštis Igoris" (naujas pastatymas); Ž. Masnė - "Verteris" (naujas pastatymas); Keli kompozitoriai (barokinė fantazija) - "Užkerėtoji sala"; A. Berg'as - "Voicekas"; V. Bielinis - "Sonambulė"; U. Džiordonas - "Andrė Šenjė"; R. Štrausas - "Arabela"; V. Bielinis - "Puritonai"; Dž. Rosinis - "Pelenė".

2014/2015 m. sezonas:

V. A. Mocartas - "Figaro vedybos" (naujas pastatymas); Dž. Pučinis - "Bohema"; Dž. Verdis - "Makbetas"; Ž. Bizė - "Karmen"; V. A. Mocartas - "Užburtoji fleita"; Dž. Adamsas - "Klinghofferio mirtis"; Dž. Verdis - "Aida"; D. Šostakovičius - "Ledi Makbet iš Mcensko srities"; Dž. Rosinis - "Sevilijos kirpėjas"; R. Vagneris - "Niurnbergo meisterzingeriai"; Dž. Verdis - "Traviata"; E. Humperdingas - "Jonukas ir Grytutė"; F. Leharas - "Linksmoji našlė" (naujas pastatymas); Ž. Ofenbachas - "Hofmano pasakos"; P. Čaikovskis - "Jolanta" (premjera); B. Bartokas - "Hercogo Mėlynbarzdžio pilis" (naujas pastatymas); V. A. Mocartas - "Don Žuanas"; Dž. Rosinis - "Ežero mergelė" (premjera); Ž. Masnė - "Manon"; G. Donicetis - "Liučija di Lamermur"; Dž. Verdis - "Ernani"; Dž. Verdis - "Don Karlas"; P. Maskanjo - "Kaimo garbė" (naujas pastatymas); R. Leonkavalo - "Pajacai" (naujas pastatymas); Dž. Verdis - "Kaukių balius"; I. Stravinskis - "Švaistūno karjera".

2015/2016 m. sezonas:

G. Donicetis - "Ana Bolein"; G. Donicetis - "Marija Stiuart"; G. Donicetis - "Robertas Deverua" (premjera. Trečioji Tiudorų dinastijos trilogijos dalis); Dž. Rosinis - "Sevilijos kirpėjas"; Dž. Pučinis - "Bohema"; P. Maskanjo - "Kaimo garbė"; R. Leonkavalo - "Pajacai"; G. Donicetis - "Don Paskualė"; Dž. Rosinis - "Ežero mergelė"; R. Štrausas - "Elektra" (naujas pastatymas); G. Donicetis - "Meilės eliksyras"; V. A. Mocartas - "Pagrobimas iš Seralio"; J. Štrausas - "Šikšnosparnis"; A. Berg'as - "Lulu" (naujas pastatymas); Dž. Pučinis - "Madam Baterflai"; Dž. Pučinis - "Manon Lesko" (naujas pastatymas); V. A. Mocartas - "Figaro vedybos"; Dž. Verdis - "Otelas" (naujas pastatymas); Ž. Bizė - "Perlų žvejai" (naujas pastatymas); Dž. Verdis - "Rigoletas"; Dž. Verdis - "Simonas Bokanegra"; R. Vagneris - "Tanhoizeris"; Dž. Pučinis - "Toska"; Dž. Verdis - "Trubadūras"; Dž. Pučinis - "Turandot".

2016/2017 m. sezonas:

Dž. Verids - "Aida"; K. Saariaho - "Tolimoji meilė" (premjera); Dž. Rosinis - "Sevilijos kirpėjas"; Dž. Pučinis - "Bohema"; Ž. Bizė - "Karmen"; F. Alfano - "Sirano de Beržerakas"; V. A. Mocartas - "Don Žuanas"; P. Čaikovskis - "Eugenijus Oneginas"; L. van Bethovenas - "Fidelijus"; R. Vagneris - "Skrajojantis Olandas"; Dž. Rosinis - "Vilhlemas Telis" (naujas pastatymas); V. A. Mocartas - "Idomenėjas"; Dž. Rosinis - "Italė Alžyre"; L. Janačekas - "Podukra"; V. A. Mocartas - "Užburtoji fleita"; Dž. Pučinis - "Manon Lesko"; Dž. Verdis - "Nabukas"; V. Bielinis - "Puritonai"; Dž. Verdis - "Rigoletas"; Š. Guno - "Romeo ir Džuljeta" (naujas pastatymas); R. Štrausas - "Rožės kavalierius" (naujas pastatymas); A. Dvoržakas - "Undinė" (naujas pastatymas); R. Štrausas - "Salomėja"; Dž. Verdis - "Traviata"; R. Vagneris - "Tristanas ir Izolda" (naujas pastatymas); Ž. Masnė - "Verteris".

2017/2018 m. sezonas:

V. Bielinis - "Norma" (naujas pastatymas); T. Adesas - "Sunaikintas angelas" (premjera); Dž. Pučinis - "Toska" (naujas pastatymas); V. A. Mocartas - "Visos jos tokios" (naujas pastatymas); Ž. Masnė - "Pelenė" (premjera); Dž. Verdis - "Requiem" (koncertinė versija); Dž. Pučinis - "Bohema"; P. Maskanjo - "Kaimo garbė"; R. Leoncavalo - "Pajacai"; Ž. Ofenbachas - "Hofmano pasakos"; R. Štrausas - "Elektra"; G. Donicetis - "Meilės eliksyras"; E. Humperdinck - "Jonukas ir Grytutė"; Dž. Verdis - "Luiza Miler"; G. Donicetis - "Liučija di Lamermur"; Dž. Pučinis - "Madam Baterflai"; F. Leharas - "Linksmoji našlė"; V. A. Mocartas - "Figaro vedybos"; R. Vagneris - "Parsifalis"; Š. Guno - "Romeo ir Džuljeta"; Dž. Rosinis - "Semiramidė"; Ž. Masnė - "Šventoji"; Dž. Verdis - "Trubadūras"; Dž. Pučinis - "Turandot"; V. A. Mocartas - "Užburtoji fleita".

2018/2019 m. sezonas:

K. Sent-Sansas - "Samsonas ir Dalila" (naujas pastatymas); F. Cilea - "Adriana Lecouvreur" (naujas pastatymas); N. Muhly - "Marni" (premjera); Dž. Verdis - "Traviata" (naujas pastatymas); Dž. Verdis - "Aida"; Dž. Pučinis - "Bohema"; Ž. Bizė - "Karmen"; V. A. Mocartas - "Tito gailestingumas"; F. Poulenc - "Karmeličių dialogai"; V. A. Mocartas - "Don Žuanas"; Dž. Verdis - "Falstafas"; Dž. Pučinis - "Mergelė iš Vakarų"; G. Donicetis - "Pulko duktė"; P. Čaikovskis - "Jolanta"; B. Bartokas - "Hercogo Mėlynbarzdžio pilis"; V. A. Mocartas - "Užburtoji fleita"; A. Boito - "Mefistofelis"; Dž. Verdis - "Otelas"; Ž. Bizė - "Perlų žvejai"; C. Debusy - "Pelėjas ir Melisanda"; Dž. Verdis - "Rigoletas"; R. Vagneris - "Reino auksas"; R. Vagneris - "Valkirija"; R. Vagneris - "Zygfridas"; R. Vagneris - "Dievų žūtis"; Dž. Pučinis - "Toska"; Dž. Pučinis - "Triptikas" ("Apsiaustas"/"Sesuo Andželika"/"Džanis Skikis").

2019/2020 m. sezonas:

G. F. Hendelis - "Agripina" (premjera); Ph. Glass - "Echnatonas" (premjera); Dž. Pučinis - "Bohema"; Dž. Rosinis - "Pelenė"; V. A. Mocartas - "Visos jos tokios"; H. Berliozas - "Fausto pasmerkimas" (dėl didelio krūvio nespėta paruošti dekoracijų, dėl to opera atlikta koncertiškai); R. Vagneris - "Skrajojantis olandas" (naujas pastatymas); L. Janačekas - "Katia Kabanova"; Dž. Verdis - "Makbetas"; Dž. Pučinis - "Madam Baterflai"; V. A. Mocartas - "Užburtoji fleita" (kalėdinė versija vaikams, anglų kalba); Ž. Masnė - "Manon"; Dž. Pučinis - "Manon Lesko"; G. Donizetti - "Marija Stuart"; V. A. Mocartas - "Figaro vedybos"; Ch. W. Gluck - "Orfėjas ir Euridikė"; Dž. Geršvinas - "Porgis ir Besė" (naujas pastatymas); P. Čaikovskis - "Pikų dama"; R. Štrausas - "Rožių kavalierius"; Dž. Verdis - "Simonas Bokanegra"; Dž. Pučinis - "Toska"; Dž. Verdis - "Traviata"; Dž. Pučinis - "Turandot"; Ž. Masnė - "Verteris"; A. Bergas - "Vocekas" (naujas pastatymas).

2020/2021 m. sezonas: (NEĮVYKĘS DĖL COVID-19 pandemijos)

Dž. Verdis - "Aida" (naujas pastatymas); Dž. Rosinis - "Sevilijos kirpėjas"; B. Britten'as - "Bilis Budas"; Dž. Pučinis - "Bohema"; Ž. Bizė - "Karmen"; Ž. Ofenbachas - "Hofmano pasakos"; J. Heggie - "Vaikštantis numirėlis" (premjera); V. A. Mocartas - "Don Žuanas" (naujas pastatymas); L. van Bethovenas - "Fidelio"; S. Prokofjevas - "Ugnies angelas" (premjera); R. Štrausas - "Moteris be šešėlio"; G. F. Hendelis - "Julijus Cezaris"; J. Humperdinkas - "Jonukas ir Gretutė"; A. Bergas - "Lulu"; Dž. Verdis - "Nabukas"; V. Belinis - "Piratai"; G. Donizetti - "Robertas Deverua"; Š. Guno - "Romeo ir Džuljeta"; A. Dvoržakas - "Undinė"; Dž. Verdis - "Traviata"; R. Vagneris - "Tristanas ir Izolda"; Dž. Verdis - "Trubadūras"; V. A. Mocartas - "Užburtoji fleita" (naujas pastatymas).

2021/2022 m. sezonas:

Ph. Glasas - "Echnatonas"; R. Štrausas - "Ariadnė Nakse"; Dž. Pučinis - "Bohema"; M. Musorgskis - "Borisas Godunovas"; Ž. Masnė - "Pelenė" (kalėdinė versija); Dž. Verdis - "Don Karlas" (naujas pastatymas); R. Štrausas - "Elektra"; P. Čaikovskis - "Eugenijus Oneginas"; M. Aucoin - "Euridikė" (premjera); T. Blanchard - "Ugnis, įsirėžusi mano kauluose" (premjera); Ch. W. Gluck'as - "Ifigenija Tauridėje"; G. Donicetis - "Liučija di Lamermur" (naujas pastatymas); Dž. Pučinis - "Madam Baterflai"; V. A. Mocartas - "Užbrtoji fleita" (kalėdinė versija); R. Vagneris - "Niurnbergo meisterzingeriai"; V. A. Mocartas - "Figaro vedybos"; Dž. Geršvinas - "Porgis ir Besė"; I. Stravinskis - "Švaistūno karjera"; Dž. Verdis - "Rigoletas" (naujas pastatymas); G. F. Hendelis - "Rodelinda"; Dž. Pučinis - "Toska"; Dž. Pučinis - "Turandot".

2022/2023 m. sezonas:

Dž. Verdis - "Aida"; Dž. Pučinis - "Bohema"; T. Blanchard - "Čempionas" (premjera); F. Poulenc - "Karmeličių dialogai"; Dž. Verdis - "Don Karlas"; V. A. Mocartas - "Don Žuanas" (naujas pastatymas); G. Donizetti - "Meilės eliksyras"; Dž. Verdis - "Falstafas"; U. Giordano - "Fedora" (naujas pastatymas); R. Vagneris - "Skrajojantis olandas"; K. Puts - "Valandos" (premjera); V. A. Mocartas - "Idomenėjas"; D. Šostakovičius - "Ledi Makbet iš Mcensko apskrities"; R. Vagneris - "Lohengrinas" (naujas pastatymas); L. Cherubini - "Medėja" (premjera); V. Bellini - "Norma"; B. Britten - "Peter Grimes"; Dž. Verdis - "Rigoletas"; R. Štrausas - "Rožės kavalierius"; Dž. Pučinis - "Toska"; Dž. Verdis - "Traviata"; V. A. Mocartas - "Užburtoji fleita" (naujas pastatymas).

Spektakliai ir atlikėjai 
Per teatro veiklos metus į populiariausių spektaklių dešimtuką patenka XIX amžiaus kūriniai.

Šioje lentelėje matome 10 atlikėjų, kurie daugiausia kartų pasirodė scenoje.

Nuotraukų galerija

Šaltiniai 
 J. Antanavičius, etc. Klasikinės muzikos metraštis. Lietuvos muzikos ir teatro akademija, Mokslo ir enciklopedijų leidybos institutas. Lietuva. 2007
http://www.metopera.org/
Operos teatrai
Manhatanas